Skattecenter Hjørring har igen afsløret en kioskejer i at sælge ulovlige øl og sodavand uden pantmærke på emballagen. Det er 11. gang netop denne kiosk havde besøg af Skattecenter Hjørring. Ligesom ved de tidligere kontrolbesøg var der ulovlige øl og sodavand i kiosken. De første 10 sager har endnu ikke været for retten. Denne gang var der over 760 liter ulovlig øl og sodavand, fordelt på 1.860 dåser og 102 plastflasker, som blev beslaglagt. De beslaglagte varer bliver mandag kørt til Dansk Retursystem i Tilst, hvor kiosk¬ejeren kan få dem tilbage, hvis de får sat korrekte pantmærker på. Herudover skal kiosken betale alle omkostninger ved beslaglæggelsen og kan forvente en bøde på minimum 10.000 kr. Det er ikke første gang at Skattecenter Hjørring foretager beslag af ulovlige øl og sodavand. Siden det blev muligt for SKAT at beslaglægge drikkevarer uden pantmærke, har Skattecenter Hjørring foretaget 18 beslag i forretninger/kiosker rundt i Vendsyssel. I alt er der beslaglagt over 13,6 ton ulovlige øl og drikkevarer.

Opsummering:
Skattecenter Hjørring har gjort et nyt kup